CELEX: 62008CN0482
Language: lt
Date: 2008-11-10 00:00:00
Title: Byla C-482/08 2008 m. lapkričio 10 d. pareikštas ieškinys byloje Jungtinė Didžiosios Britanijos ir Šiaurės Airijos Karalystė prieš Europos Sąjungos Tarybą

7.2.2009   
            
            
               LT
            
            
               Europos Sąjungos oficialusis leidinys
            
            
               C 32/15
            
         2008 m. lapkričio 10 d. pareikštas ieškinys byloje Jungtinė Didžiosios Britanijos ir Šiaurės Airijos Karalystė prieš Europos Sąjungos Tarybą
   
   (Byla C-482/08)
   (2009/C 32/24)
   Proceso kalba: anglų
   Šalys
   
      Ieškovė: Jungtinė Didžiosios Britanijos ir Šiaurės Airijos Karalystė, atstovaujama V. Jackson ir baristerio T. Ward
   
      Atsakovė: Europos Sąjungos Taryba
   Ieškovės reikalavimai
   
               —
            
            
               Panaikinti 2008 m. birželio 23 d. Tarybos sprendimą 2008/633/TVR dėl valstybių narių paskirtų institucijų ir Europolo prieigos prie Vizų informacinės sistemos (VIS) teroristinių ir kitų sunkių nusikaltimų prevencijos, atskleidimo ir tyrimo tikslais (1).
            
         
               —
            
            
               Panaikinus Sprendimą dėl policijos prieigos prie VIS nustatyti, kad jo nuostatos toliau galiotų, išskyrus tas, kurios neleidžia Jungtinei Karalystei dalyvauti taikant Sprendimą dėl policijos prieigos prie VIS.
            
         
               —
            
            
               Priteisti iš Europos Sąjungos Tarybos bylinėjimosi išlaidas.
            
         Ieškinio pagrindai ir pagrindiniai argumentai
   Jungtinei Karalystei buvo neleista dalyvauti priimant Sprendimą dėl policijos prieigos prie VIS, nes Taryba manė, kad ši priemonė yra Šengeno acquis nuostatų, būtent bendros vizų politikos, plėtojimas, kuriame Jungtinė Karalystė nedalyvauja. Todėl Taryba mano, kad Sprendimas Jungtinei Karalystei nėra privalomas ar taikomas.
   Jungtinė Karalystė teigia, kad Taryba suklydo, nusprendusi, jog Sprendimas yra Šengeno acquis nuostatų plėtojimas, kuriame Jungtinė Karalystė nedalyvauja. Sprendimas dėl policijos prieigos prie VIS yra ne bendros vizų politikos plėtojimas, bet policijos bendradarbiavimo priemonė. Nei Sprendimo dėl policijos prieigos prie VIS tikslas, nei jo turinys nėra susiję su bendra vizų politika. Greičiau jis yra susijęs tik su vizas išduodančių įstaigų įvestos informacijos pasidalijimu su paskirtomis teisėsaugos institucijomis ir Europolu teroristinių ir kitų sunkių nusikaltimų prevencijos, atskleidimo ir tyrimo tikslais. Tai rodo Tarybos pasirinktas teisinis pagrindas, būtent ES sutarties 30 straipsnio 1 dalies b punktas ir 34 straipsnio 2 dalies c punktas.
   Todėl Sprendimą dėl policijos prieigos prie VIS prašoma panaikinti, remiantis tuo, jog neleidus Jungtinei Karalystei dalyvauti jį priimant buvo pažeistas esminis procedūrinis reikalavimas ir (arba) Sutartis ES 35 straipsnio 6 dalies prasme.
   
      (1)  OL L 218, p. 129.